
A V I Z

asupra propunerii legislative privind încurajarea absolvenţilor
 sistemului de învăţământ superior, subvenţionat de către stat,
 de a activa în cadrul economiei autohtone
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind  încurajarea absolvenţilor sistemului de învăţământ superior, subvenţionat de către stat, de a activa în cadrul economiei autohtone, trimisă cu adresa nr. Pl – x 293 din 17 septembrie 2013, înregistrată cu nr.4c-11/1008 din 18 septembrie 2013.
Senatul, în calitate de primă Cameră sesizată, a respins propunerea  legislativă în şedinţa din 10 septembrie 2013.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 1 octombrie 2013.

Membrii Comisiei au examinat propunerea legislativă supusă avizării, expunerea de motive,  avizul favorabil cu observaţii şi propuneri al Consiliului Legislativ, aviz transmis prin adresa cu nr.282 din 15 aprilie 2013 şi punctul de vedere negativ al Guvernului nr.750 din 16 mai 2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative privind încurajarea absolvenţilor sistemului de învăţământ superior, subvenţionat de către stat, de a activa în cadrul economiei autohtone, cu recomandarea ca la dezbaterea în fond să se ţină cont de reglementările prevăzute de Legea nr.250 din 19 iulie 2013 pentru modificarea şi completarea Legii nr. 76/2002 privind sistemul asigurărilor pentru şomaj şi stimularea ocupării forţei de muncă şi pentru modificarea Legii nr. 116/2002 privind prevenirea şi combaterea marginalizării sociale, publicată în Monitorul Oficial al României  Partea I, nr.457 din 24.07.2013.
În raport de obiectul şi conţinutul reglementării, iniţiativa legislativă face parte din categoria legilor ordinare.

